text: Eixarrancar-se al metro és, per a la CUP, una «microagressió masclista»
  CUP Terrassa ha publicat un vídeo a les xarxes denunciant la pràctica
  divendres, 28 d'abril 2017 - 18:53h
  «Què és el 'Manspreading'? Per què volem afavorir noves masculinitats no hegemòniques? Construïm ciutats feministes». És una publicació de la CUP Terrassa a les xarxes socials i convida als homes a deixar de fer aquesta pràctica: eixarrancar-se al metro és, per als cupaires, una forma de «microagressió masclista». Creuen que aquesta actitud envaeix l'espai de les dones i que contribueix al creixement del que anomenen masclisme hegemònic.
  Segons el vídeo que publica la CUP a Twitter, és necessari combatre aquest tipus d'actituds masclistes, ja que el 'manspreading' és un acte quotidià que ocupa l'espai de les dones que podrien seure al seu costat al transport públic. Des de la formació d'esquerres s'organitzarà un cicle formatiu per fer visible que hi ha formes de masculinitat alternatives a les que s'assumeixen actualment.